**Honda Civic Type R** je vysokovýkonná verzia automobilu Honda Civic, ktorú od roku 1997 vyrába japonská automobilka Honda Motor Company. Táto verzia má ľahšiu a pevnejšiu karosériu, špeciálne upravený motor, brzdy a podvozok. V interiéri je použitá červená farba na odlíšenie od klasickej Hondy Civic.

1. generácia (EK9)
------------------

Prvá Honda Civic s prívlastkom "Type R" bola postavená na základe 6. genereácie "EK". Bol to 3-dverový hatchback Hondy Civic LDM, nazývaný SiR s kódovým označením EK4. Podobne ako aj u "väčšieho brata" Integry Type R DC2/JDM DB8, aj zmena Civicu SiR na model Type R bol mienený kvôli vyšším výkonom na pretekárskom okruhu.

Prvýkrát bol Civic Type R uvedený v auguste 1997, ako EK9. Model EK9 zdieľal mnoho charakteristických prvkov s modelom Integra Type R DC2/ JDM DB8, ako odstránenie zvukovej izolácie a iné opatrenia na zníženie hmotnosti, ručne modifikovaný motor B16B, predný skrutkový samosvorný diferenciál a prevodovka s úzkym odstupňovaním prevodových stupňov. Motor B16B bol jedným z najvýkonnejších atmosférických motorov všetkých čias, čo sa týka pomeru výkon/liter zdvihového objemu, s výkonom 136 kW/185 koní pri objeme 1,6 litra. Po prvýkrát bolo použité strategické švové zvary podvozku pre zvýšenie pevnosti podvozku. V interiéri boli použité červené sedadlá, červené obloženie dverí, červené podlahové koberčeky, titánová hlavica radiacej páky a kožou potiahnutý volant Momo.

V roku 1998 bola predstavená verzia Civic Type R Motor Sports. Tá mala oceľové kolesá, nemala klimatizáciu, nemala elektrické sťahovanie okien a tiež nemala autorádio. Jej interiér bol rovnaký ako vo verzii Type R, ktorý zahŕňal škrupinové Recaro, volant Momo a červené podlahové koberčeky.

2. generácia (EP3)
------------------

V roku 2001 uviedla Honda ďalšiu generáciu Civic Type R (EP3) ako unikátny 3-dverový hatchback, ktorý bol vyrábaný v britskom meste Swindon. Európska verzia s 2,0 litrovým motorom i-VTEC (K20A2) disponovala výkonom 147 kW/200 koní a tiež mala podvozok zváraný švovými zvarmi, úzko odstupňovanú 6-rýchlostnú manuálnu prevodovku a upravené brzdy. Avšak neboli použité niektoré prvky ako skrutkový samosvorný diferenciál, červené škrupinové sedadlá Recaro, ktoré boli štandardom v predchádzajúcej generácii. Japonské verzie (vyrobené v Swindone a následne odoslané do Japonska) mali vo výbave samosvorný diferenciál aj červené škrupinové sedadlá. Medzi ďalšie rozdiely patrí zameranie na podvozkové diely v porovnaní s európskou verziou, tiež zvýšený výkon motora na 158/215 koní s plne vyváženým kľukovým hriadeľom, rozdielnym sacím potrubím, rozdielnymi výfukovými zvodmi, vačkovými hradeľmi s vyšším zdvihom, piestami s vyššou kompresiou, chróm-molybdénovým zotrvačníkom a preprogramovanou riadiacou jednotkou.

V roku 2004 prešla táto verzia mnohými zlepšeniami - upravený systém ESP s rýchelším riadením, upravené nastavenie odpruženia, projektorové predné svetlomety, lahšia spojka a zotrvačník.

3. generácia (FD2 & FN2)
------------------------

Tretia generácia Civicu Type R bola vyvinutá v dvoch rozdielnych formách: pre európsky trh a pre japonský trh.

### FD2 (Ázijská verzia)

Civic Type R (FD2) pre japonský trh prišla do predaja 30. marca 2007. Po prvýkrát bola vtedy predávaná s karosériou 4-dverového športového sedanu. Použitím karosérie sedan tak Civic Type R narástol do veľkosti, šírky a zvýšila sa aj hmotnosť. Najmarkantnejšou zmenou bolo predĺženie rázvoru z 2570 mm na 2700 mm, čo predstavovalo väčšiu stabilitu pri prejazde zákrut vyššími rýchlosťami. Výkon japonskej verzie bol vyšší ako európskej, a to 165 kW/225 koní pri 8400 ot/min a krútiaci moment 215 Nm pri 6100 ot/min. Samotný motor je z modelu Accord Euro R CL7 aj s jeho dlhším sacím potrubím. Zmeny boli urobené len na bloku motora (ako montážne body pre doplnkové diely). O prenos výkonu sa stará 6-rýchlostná manuálna prevodovka s úzkym odstupňovaním prevodových stupňov a ako štandard aj skrutkový samosvorný diferenciál. Priemer predných brzdových kotúčov sa zväčšil z 300 na 320 mm (so 4-piestovými brzdovými strmeňmi Brembo). Pneumartiky, ktoré sa sériovo montovali boli Bridgestone Potenza RE070 rozmerov 225/40 R18.

Honda tvrdila, že podvozok je o 50% pevnejší ako podvozok modelu Integra Type R (DC5), pričom nové modely mali nezávislé zavesenie zadnej nápravy oproti torzným nosníkom na európskom modeli Civic Type R. Na zníženie hmotnosti bol vo veľkej miere použitý hliník a namiesto zvarov boli spoje lepené. Hoci je podvozok väčší a pevnejší ako JDM Integra Type R, je tažší len o 1,8 kg.

Na pretekárskom okruhu Tsukuba Circuit bola Civic Type R FD2 o jednu sekundu rýchlejšia ako Integra Type R DC5, a o štyri sekundy rýchlejšia na dlhšom okruhu Suzuka Circuit.

### FN2 (Európska verzia)

Honda Civic Type R (Európska verzia)
Európska verzia Civic Type R bola v ponuke len ako 3-dverový hatchback a používal iný podvozok a iné vnútorné usporiadanie (najmä umiestnenie palivovej nádrže pod sedadlom vodiča), ktoré slúžilo ako základ pre model Jazz. Pôvodné zadné zavesenie s dvoma priečnymi ramenami bolo zmenené na zadné kľukové odpruženie s vlečenými ramenami (vlečené ramená sú spojené priečnym stabilizátorom). Na pohon slúžil rovnaký motor ako v modeli FD2 s výkonom 147 kW/200 koní pri 7800 ot/min a krútiacim momentom 193 Nm pri 5600 ot/min. 90% krútiaceho momentu je k dispozícii od 2500 ot/min. Civic Type R FN2 používal pneumatiky Bridgestone Potenza RE050A s rozmerom 225/40 R18 Y88, pričom za príplatok boli voliteľné pneumatiky Yokohama Advan Sport 225/35 ZR19 88Y na 19" diskoch Rage. Pohotovstná hmostnosť bola 1340 kg.

4. generácia
------------

Britský magazín Autocar oznámil, že ďalšia generácia Civicu Type R dostane potvrdenie na výrobu počas Parížskeho autosalónu v septembri 2012, pričom prvýkrát bola naživo verejnosti zobrazená počas Ženevského autosalónu v marci 2014. Bude tiež prvou Hondou Civic Type R, ktorej motor bude prepĺňaný turbodúchadlom a ktorej konkurenciou budú automobily ako Volkswagen Golf R a Ford Focus ST.

V marci 2015 debutovala Honda Civic Type R na Ženevskom autosalóne. Medzi jej špecifikácie patrí maximálna rýchlosť 270 km/h, motor 2.0 Earth Dreams i-VTEC Turbo, rovnako ako tlačidlo R+ zvyšujce odozvu podvozku a zlepšuje vzrušenie z jazdy. V apríli 2015, po mesiacoch špekulácií podvrdila automobilka Honda, že sa bude predávať aj v USA.

Referencie
----------

1. ↑   *PistonHeads Headlines* [online]. Pistonheads.com, [cit. 2010-11-02]. Dostupné online.
2. 1 2   *Meaden, Richard (September 2007), "Honda Civic Type R", evo:* [online]. Evo.co.uk, 2010-11-02. Dostupné online.
3. ↑  TISSHAW, Mark. *Civic Type R gets Honda go-ahead* [online]. Autocar, 18. júl 2012. Dostupné online.
4. ↑   *2015 Honda Civic Type R concept revealed in Geneva* [online]. Motorauthority. Dostupné online.
5. ↑  Auto Express: Honda Civic Type R 2015: price, release date and specs
6. ↑   *Honda's Big Surprise Is A Truly Worldwide Civic, Type-R For U.S.* [online]. www.jalopnik.com. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Honda Civic Type R**

Externé odkazy
--------------

* Honda Japan Civic Type-R Honda Motor Co. site (Japonsky)
* Honda Japan Civic Type-R Euro Honda Motor Co. site (Japonsky)

Zdroj
-----

*Tento článok je čiastočný alebo úplný preklad článku Honda Civic Type R na anglickej Wikipédii.*